cyanic-selkie/wikianc huggingface dataset:
Օսկար Փիթերսոն
Ծանոթագրություններ
Կատեգորիա:Կանադացի երաժիշտներ Կատեգորիա:«Գրեմմի» մրցանակի դափնեկիրներ Կատեգորիա:Կանադացի դաշնակահարներ Կատեգորիա:Կանադացի երգիչներ
Գլիպտոտեկա (Մյունխեն)
Մյունխենի գլիպտոտեկա (Münchener Glyptothek), Բավարիայի տարածքում գտնվող հին հունական և հին հռոմեական քանդակների հավաքածու։ Գլիպտոտեկա է կոչվում Մյունխենի այն շենքը, որտեղ տեղակայված է հավաքածուն։ Իրավամբ Գլիպտոտեկայի հավաքածուի գլուխգործոցներից են համարվում «Ֆավն Բարբերինին» և 1813 թվականին ձեռք բերված Էգինա կղզու Աֆայի տաճարի ճակտոնի «էգինետներ» կոչված արժեքավոր պատկերաքանդակները։ Կոպենհագենի Կարլսբերգ նոր գլիպտոտեկան կոչվել է մյունխենյան գլիպտոտեկայի օրինակով։
Շենք
Գլիպտոտեկայի շենքը կառուցվել է Քյոնիգսպլաց հրապարակի հյուսիսային մասում թագաժառանգ Լյուդվիգի՝ ապագա թագավոր Լյուդվիգ առաջինի պատվերով։ Քյոնիգսպլաց հրապարակը կառուցվել է 1815 թվականին անտիկ ֆորումի նմանությամբ, ճարտարապետ Լեո ֆոն Կլենցեի կողմից՝ Կարլ ֆոն Ֆիշերի նախագծերով։ Ուղղանկյուն, քառակուսի և շրջանաձև 13 դահլիճները շրջափակում են ներքին բակը, իսկ շենքի կենտրոնական մասը վեր է խոյանում դահլիճների վրա։ Մուտքի դիմաց գտնվում են 12 հոնիկական սյուներ։ Մուտքի վերևի ճակատային խումբը կազմում են, պլաստիկ արվեստի հովանավոր Աթենա աստվածուհուն նվիրված Յոհան Մարտին ֆոն Վագների աշխատանքները։ Շենքի արտաքին պատերը զարդարված են որմնաքանդակներով, պատուհանները բակի կողմից են։ Քանդակները պատկերում են առասպելական և պատմական արվեստի ներկայացուցիչներին։ Քյոնիգսպլաց հրապարակին ուղղված շենքի ճակատային մասում են գտնվում Դեդալոսի, Պրոմեթևսի, Հադրիանոսի, Պերիկլեսի, Ֆիդիասի և Հեփեստոսի քանդակները։ Շենքի արևմտյան և արևելյան կողմերում պատկերված են Վերածննդի դարաշրջանի ճարտարապետների և Գլիպտոտեկայի կառուցման ժամանակաշրջանի քանդակագործների դիմաքանդակները (այդ թվում Տորվալդսենի և Կանովայի), որոնց ստեղծագործությունները նախկինում ցուցադրվել են Նորագույն արվեստի սրահներում, այնուհետև փոխադրվել «Նոր պինակոտեկա»։
Երկրորդ համաշխարհային պատերազմի ժամանակ Գլիպտոտեկայի շենքն ավերվել է։ Այն այցելուների համար նորից բացվել է 1972 թվականին։ 1820-1830-ական թվականներին Պետեր Կոռնելիուսի կողմից ստեղծված հին հունական աստվածների պատկերներով նշանավոր որմնանկարները անդառնալիորեն ոչնչացել էին։ Պահպանվել են միայն մի քանի հատվածներ, իսկ Բեռլինի Ազգային պատկերասրահում պահվում են այդ որմնաքանդակների էսքիզները։ Պատերազմից հետո չվերականգնվեց նաև ֆոն Կլենցի կողմից 1864 թվականին թանգարանի արտաքին բակում ստեղծված ասորական դահլիճը։ Ութ ասորական բարձրաքանդակներ և բաբելոնյան առյուծներ ներկայումս գտնվում են Եգիպտական արվեստի պետական թանգարանի ցուցասրահներում։ Ներքին բակում տեղադրված հսկայական սյունը նախկինում այլ ցուցանմուշների հետ զարդարում էր Անտիկ հավաքածուի շենքի մուտքը։
Հավաքածու
Գլիպտոտեկայի արձանների, խճանկարների և բարձրաքանդակների հավաքածուն ընդգրկում է հնագույն ժամանակներից (մոտ. մ.թ.ա. 650 թ.) մինչև ուշ Հռոմի ժամանակները (մոտ. մ.թ 400 թ.): Իր գոյությամբ հավաքածուն առաջին հերթին պարտական է Լյուդվիգ I թագավորին, որը դեռևս թագաժառանգ եղած ժամանակ 1804 թվականից պարբերաբար զբաղվել է հնագույն քանդակագործական ստեղծագործությունների ձեռքբերմամբ։ Լյուդվիգի արվեստի հարցերով խորհրդական Մարտին ֆոն Վագները 1813 թվականին ձեռք է բերում «Ֆավն Բարբերինին» Հռոմում և Հունաստանի Աֆայի էգինական տաճարի վերնաճակատային բարձրարժեք զարդապատկերները, «էգինետները»։ 1815-1816 թվականներին Փարիզում կայացած աճուրդում Լեո ֆոն Կլենցը ձեռք է բերում աստվածուհի Էյրենեի և Դիոմեդի պատկերները, իսկ Պրահայի աճուրդից Լյուդվիգը իր Վիեննայի հավաքածուի համար 1814 թվականին Ռուդոլֆ երկրորդի հավաքածուից ձեռք է բերում «Իլիոնեյը»։ Այնուհետև հաջորդում են հետագա ձեռքբերումները, ինչպես օրինակ 1853 թվականին` «Ապոլլոն Տենեյսկին » և այսպես կոչված «մյունխենյան կուրոսը»։ 1938 թվականին ձեռք բերված նշանավոր «Սկավառակաձիգը Էսկվիլինից» (Միրոնի «Սկավառակաձիգը») տասը տարի հետո, ամերիկյան օկուպացիոն իշխանությունների ճնշման ներքո վերադարձվեց Իտալիա։
Հնադարյան ժամանակաշրջան (մ.թ.ա. 700-490)
Այդ շրջանի հիմնական ստեղծագործություններից են վաղ շրջանի հին հռոմեական երիտասարդների արձանները, մասնավորապես, «Մյունխենյան կուրոս» (երիտասարդը Ատտիկայից, մոտ. մ.թ.ա. 540) և «Թենեյան Ապոլլոնը » (պատանին Կորնթոսից, մոտ. մ.թ.ա. 560), ինչպես նաև էգինետները (Էգինայի կղզու Աֆայի տաճարի վերնաճակատային զարդապատկերները, մոտ. մ.թ.ա. 500):
Հելլենականության դարաշրջան (մ. թ. ա. 326-146)
Թանգարանի ցուցանմուշներում այս դարաշրջանը ներկայացնում է համաշխարհային ճանաչում ունեցող «Ֆավն Բարբերինին» (220 թ. մ. թ. ա.): Այդ ժամանակաշրջանին են վերաբերվում հունական քանդակների հռոմեական ճանաչված կրկնօրինակները, «Տղան սագի հետ» (մոտ. 250 թ. մ. թ. ա.) և «Հին հարբեցողը» (մոտ. 200 թ. մ. թ. ա.):
Հռոմեական քանդակագործություն (մ. թ. ա. 150 - 400 թ.)
Դասական հռոմեական ոճով է կերտված բրոնզե «Պատանու գլուխը» (մ. թ. սկիզբը)։ Գլիպտոտեկայում ներկայացված են հունական կիսանդրիների լայն հավաքածու, որոնցից ամենաճանաչվածներն են Մարիոսը և Սուլլան (մոտ. մ. թ. ա. 40), ինչպես նաև Օգոստոս կայսրը (մոտ. մ. թ. ա. 40), Ներոնը (65 թ.), Սեպտիմիուս Սևերուսը (200 թ.) և նրա ամուսինը Յուլիա Դոմնը (195 թ.): Արձաններից մեկը գոտիով և վահանով մեծարում է արքայազն Դոմիցիանոսը (75 թ.):
Արտաքին հղումներ
Կատեգորիա:Գերմանիայի թանգարաններ Կատեգորիա:Հին Հունաստանի թանգարաններ Կատեգորիա:1830 հիմնադրված թանգարաններ
You Lost Me
«You Lost Me», ամերիկացի երգչուհի Քրիստինա Ագիլերայի երրորդ սինգլը նրա վեցերորդ ստուդիական Bionic (2010) ալբոմից, հրապարակվել է 2010 թվականի հունիսի 27-ին։ Երգչուհին երգը կատարել է նաև երգի հեղինակի հետ։ Երգը արժանացել է միայն դրական կարծիքների, որոնք նշվել են Ագիլերայի հզոր ձայնային տվյալների և կատարման ոճի շնորհիվ, սակայն ակնհայտ է, որ երգը չունի այն հզոր դինամիկան, որը կա նրա մյուս բալլադներում։
Արտաքին հղումներ
Կատեգորիա:2010 երգեր Կատեգորիա:2010 սինգլներ Կատեգորիա:Քրիստինա Ագիլերայի երգեր Կատեգորիա:Փոփ երգեր Կատեգորիա:Սինգլներ այբբենական կարգով
Վալդի Կիրխդորֆ
Վալդի Կիրխդորֆ (Kirchdorf im Wald), կոմունա Գերմանիայում՝ Բավարիա երկրամասում՝ Ռեգենի շրջանում։ Ենթարկվում է Իլմեի Պվաֆենհոֆեն շրջանին։ Բնակչությունը կազմում է 2136 մարդ (դեկտեմբերի 31, 2010) ։ Զբաղեցնում է 30,58 կմ² մակերես։ Պաշտոնական կոդ՝ 09 2 76 127։
Արտաքին հղումներ
Կատեգորիա:Գերմանիայի բնակավայրեր
Սան Մարինոյի բազիլիկ
Սան Մարինոյի բազիլիկ, Սան Մարինո քաղաքի գլխավոր տաճար։ Նվիրված է քաղաքի և նահանգի հովանավոր սուրբ Մարինոյին։ Բազիլիկը կառուցված է նեոկլասիկական ոճով՝ ութ կորնթոսյան սյուներով։ Հիմքում` սյուների վերևում, գրված է. «DIVO MARINO PATRONO ET LIBERTATIS AUCTORI SEN. P.Q.» (լատ.` «Սուրբ Մարինոյին` ազատության հովանավորին։ Սենատ և ժողովուրդ»)։
2008 թվականին Սան Մարինոյի պատմական կենտրոնի հետ միասին այն ընդգրկվել է ՅՈՒՆԵՍԿՕ-ի Համաշխարհային ժառանգության ցանկում։
Բազիլիկը պատկերված է Սան Մարինոյում թողարկված տասը ցենտանոց մետաղադրամի վրա։
Պատմություն
Այն վայրում, որտեղ այժմ գտնվում է բազիլիկը, 4-րդ դարից եղել է բապտիստական եկեղեցի` նվիրված Սուրբ Մարինոյին։ Նրա առաջին հիշատակումը թվագրվել է 530 թվականին։ 1113 թվականից այն կոչվել է Սուրբ Մարինոյի եկեղեցի։
1800-ական թվականներին եկեղեցին այնքան էր խարխլվել, որ 1807 թվականին պետք է քանդվեր և սկսվեր բազիլիկի շինարարությունը, որի համար Սան Մարինո էր հրավիրվել բոլոնիացի ճարտարապետ Աքիլլե Սերան։ 1825 թվականի հուլիսի 24-ին Սան Մարինոյի գլխավոր խորհուրդը որոշել է նոր եկեղեցին հիմնել հնի տեղում։ Շինարարությունը սկսվել է 1826 թվականի հուլիսի 28-ին և շարունակվել մինչև 1838 թվականը։ 1838 թվականի փետրվարի 5-ին եկեղեցին օծվել է եպիսկոպոս Մոնտեֆելտրոյի, Կրիսպինո Ագոստինուչիի և Սան Մարինոյի երկու կապիտան-ռեգենտների ներկայությամբ։ 1926 թվականի հուլիսի 21-ին Հռոմի Պապ Պիոս XI-ը նրան շնորհել է փոքր բազիլիկի կարգավիճակ։ 1982 թվականի օգոստոսի 29-ին բազիլիկ այցելեց Հռոմի Պապ Հովհաննես Պողոս Երկրորդը, որը խոնարհվեց Սուրբ Մարինոյի մասունքներին ։
Կառուցվածք
Բազիլիկը բաղկացած է տասնվեց կորնթոսյան սյուներից կազմված երեք նավերից, որոնք կիսաշրջանաձև գտնվում են աբսիդի մեջ։ Գլխավոր խորանի վրա գտնվում է Սուրբ Մարինոյի արձանը` Կանովայի աշակերտ Ադամո Տադոլինիի աշխատանքը։ 1586 թվականին հայտնաբերված սրբի մասունքների մի մասը պահվում է զոհասեղանի տակ։ 1595 թվականին մյուս մասը տեղափոխվել է Դալմաթիա՝ Ռաբ կղզի՝ նրա ծննդավայրը։ Մայր տաճարում տեղակայված է նաև ռեգենտի գահը, որը պատրաստվել է 1600-ական թվականներին։
Սան Պիետրո եկեղեցի
Սան Պիետրո եկեղեցին գտնվում է Սան Մարինոյի բազիլիկի մուտքի մոտ։ Այն կառուցվել է 600 թվականին։ Այստեղ է 1689 թվականին երաժիշտ Անտոնիո Տեդեսկու նվիրած արժեքավոր զոհասեղանը մարմարե դրվագազարդմամբ, որի վերևում գտնվում է Սուրբ Պետրոսի արձանը (հեղինակ՝ Էնրիկո Սարոլդի)։ Այս եկեղեցու գաղտնարանում ժայռի մեջ փորված են երկու որմնախորշեր, որոնք, ենթադրվում է՝ Սան Մարինոյի և Սան Լեոյի մահճակալներն են ։ Ներսում գտնվում է Հռոմի Պապ Հովհաննես XXIII-ի հուշարձանը, որը հիմնադրվել է հանրապետության կառավարության կողմից։
Տոնակատարություններ
Բազիլիկի համար նախատեսված են մի շարք պատարագներ։ Դրանց մեջ ներառված են կապիտան-ռեգենտի ընտրությունը և հաստատումը, հանրապետության աշխարհազորի տարեդարձի տոնակատարությունը (մարտի 25), ազգային և կրոնական տոներ նվիրված հանրապետության հիմնադիր և հովանավոր Սան Մարինոյին (սեպտեմբերի 3) և հանրապետության հովանավոր Սուրբ Ագաթային (փետրվարի 5), կրոնական փառատոն՝ ի պատիվ Սուրբ Քրիստոսի մարմնի և արյան ։
Բազիլիկը կարող է նաև ծառայել որպես հանրաճանաչ միջոցառումների անցկացման վայր, ինչպիսին է XII աշնանային երաժշտական փառատոնը 2010 թվականին՝ նվիրված Մոցարտի «Ռեքվիեմ»-ին ։
Ծանոթագրություններ
Կատեգորիա:Բազիլիկ եկեղեցիներ ըստ երկրի Կատեգորիա:Համաշխարհային ժառանգություն Սան Մարինոյում
Ֆոնտեն Մակոն
Ֆոնտեն Մակոն (Fontaine-Mâcon), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 527 մարդ, բնակչության խտությունը` 32.92 մարդ/կմ²։ Բնակավայրը զբաղեցնում է 16.01 կմ² տարածք։
Աշխարհագրություն
Գտնվում է Փարիզ քաղաքից 100 կմ հարավ-արևելք, Շալոն ան Շամպայն քաղաքից` 85 կմ հարավ-արևմուտք, Տրուա քաղաքից` 50 կմ հյուսիս-արևմուտք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Լուսնի ուղեծիր
Լուսնի ուղեծիր, մոտավորապես էլիպսաձև կոր, որով Լուսինը շարժվում է Երկրի շուրջը։ Լուսնի ուղեծիրի մեծ կիսառանցքը հավասար է Երկրի և Լուսնի կենտրոնների միջև եղած միջին հեռավորությանը և կազմում է 384400 կմ (մոտավորապես 60 երկրային շառավիղ)։ Լուսնի ուղեծիրի էլիպսաձև լինելու (էքսցենտրիսիտետը հավասար է 0,05549) և գրգռումների պատճառով Երկրի և Լուսնի միջև եղած հեռավորությունը փոփոխվում է 356400-406800 կմ սահմանում։
Կատեգորիա:Ուղեծրեր Կատեգորիա:Լուսին
Faith (երգ)
«Faith », բրիտանացի երգիչ, Wham! խմբի նախկին անդամ Ջորջ Մայքլի երգը, որը թողարկվել է 1987 թվականին Columbia Records լեյբլում։ Այն ներառվել է երգչի Faith առաջին սոլո ալբոմում (երկրորդ սինգլ) և հասել առաջին հորիզոնականին ամերիկյան Billboard Hot 100 հիթ-շքերթում։ Billboard-ի կողմից ճանաչվել է 1988 թվականի ԱՄՆ լավագույն երգ ։
Պատմություն
Երաժշտական տեսահոլովակը նկարահանել է բրիտանացի ռեժիսոր Էնդի Մորահանը ։ Ջորջ Մայքլը հայտնվում է Լիվայս երկնագույն ջինսով և կովբոյական երկարաճիտ կոշիկներով՝ նվագելով կիթառ Wurlitzer դասական երաժշտական ավտոմատի մոտ։ Գրողներ Բոբ Բատչելորն ու Սքոթ Ստոդարտը գրել են, թե այդ երաժշտական տեսահոլովակը երգչին ներկայացնում է որպես «տղամարդկային սեքսուալ օբյեկտ»՝ ընդգծելով նրա մարմնի առանձին մասեր, ինչպիսիք են դեմքի թեթև մազածածկույթը, ծնոտը և այլն ։ Սինգլը հասել է ամերիկյան Billboard Hot 100 հիթ-շքերթի առաջին հորիզոնական (գլխավորելով այն չորս շաբաթ) 1987 թվականի հոկտեմբերի 31-ին։ Այն մնացել է լավագույն տասնյակում ինը շաբաթ, լավագույն քսան երգերի ցանկում՝ տասնմեկ շաբաթ, իսկ լավագույն 40 երգերի ցանկում՝ տասնհինգ շաբաթ։ Այն դարձել է երգչի հինգերորդ չարթփոփերը (հաշվի առնելով նաև Wham! խմբի երգերը՝ Wake Me Up Before You Go-Go, 1984 և Everything She Wants, 1985) և Faith ալբոմի՝ հիթ-շքերթը գլխավորած երեք երգերից առաջինը (ավելի ուշ առաջին հորիզոնականն զբաղեցրել են «Father Figure» և «One More Try» սինգլները)։ 1988 թվականի ընդհանուր արդյունքներով՝ այն ճանաչվել է լավագույնը ԱՄՆ-ում (№ 1 1988 թվականին)։
Երգացանկ
7": UK / Epic EMU 2
12": UK / Epic EMU T2
Արտաքին հղումներ
Կատեգորիա:Ջորջ Մայքլի երգեր Կատեգորիա:Billboard Hot 100 գլխավորած սինգլներ
Մատրիցների արտադրյալ
Մատրիցների արտադրյալ-մատրիցների նկատմամբ կատարվող հիմնական գործողություններից մեկն է։ Գործողության արդյունքում ստացված մատրիցը կոչվում է արտադրյալ մատրից։ Արտադրյալ մատրիցի տարրերի ստացումը կատարվում է ցուցադրված սխեմայի կանոններով նկարազարդում։ A և B մատրիցները կարելի է բազմապատկել միայն այն դեպքում, երբ նրանք համատեղելի են․ այսինքն A մատրիցի սյուների թիվը հավասար է B մատրիցի տողերի թվին։ Մատրիցների արտադրյալին բնորոշ են արտադրյալի բոլոր հատկությունները, բացառությամբ՝ կոմուտատիվությունից հատկությունները։ Քառակուսային մատրիցների համար իրականացվում են նաև մատրիցի աստիճան բարձրացնելու և  հակադարձ մատրիցներ գտնելու գործողությունները։
Սահմանում
Դիցուք տրված են երկու ուղղանկյուն A և B մատրիցներ համապատասխանաբար l \times m և m \times n չափերով․ Ապա C մատրիցի չափերը կլինեն l \times n: որտեղ․ կոչվում է նրանց արտադրյալ։ Գործողությունը հնարավոր է այն և միայն այն դեպքում, երբ առաջին արտադրիչի սյուների թիվը հավասար է երկրորդ արտադրիչի տողերի թվին։ Մասնավորապես գործողությունը միշտ հնարավոր է միևնույն կարգի քառակուսային մատրիցաների համար։ Այսպիսով․ AB գոյություն ունենալուց դեռևս չի հետևում BA-ի գոյությունը։
Նկարազարդում
Մատրիցների արտադևյալը իր բնույթով նման է տող-վեկտորների սկալյար արտադրյալին։ AB մաթրիցի  i, j ինդեքսով յուրաքանչյուր տարր ստացվում է A մատրիցի i-րդ տող-վեկտորի ևB          մատրիցի j-րդ տող-վեկտորի սկալյար արտադրյալից։ Սխեմայում ներկայացած արտադրյալ մատրիցի յուրաքանչյուր հատում համապատասխանում է A մատրիցի տողերին և B մատրիցի սյուներին։ Հատումների արժեքները, որոնք նշված են շրջանակներով, կլինեն․
Эx_{3,4} տարրը արտադրյալ մատրիցում կորոշվի հետևյալ կերպ․ Առաջին կոորդինատը ցույց է տալիս տողը, երկրորդը՝ սյունը։ տարրը i-րդ տողի և j-րդ սյան հատաման արդյունքն է, որը հավասար է առաջին մատրիցի i-րդ տողի և երկրորդ մատրիցի j-րդ սյան սկալյար արտադրյալին։
Հատկություններ
Զուգորդականություն․
Բաշխականություն (գումարման նկատմամբ) Մատրիցի արտադրյալը համապատասխան կարգի \mathbf{E} միավոր մատրիցի հետ հավասար է նույն մատրիցին․
Մատրիցի արտադրյալը համապատասխան կարգի \mathbf{0} զրոյական մատրիցի հետ հավասար է զրոյական մատրիցի․
Մատրիցների արտադրյալը ընդհանուր առմամբ տեղափոխականության հատկությամբ օժտված չէ․
Եթե, ապա \mathbf{A} և \mathbf{B} մատրիցները կոչվում են կոմուտատիվ իրենց մեջ․ Ցանկացած քառակուսի մատրիցի համար
Արտադրյալի որոշիչը և հետքը կախված չեն բազմապատկման հերթականությունից․
Հակադարձ մատրիցներ
A քառակուսային մատրիցան կոչվում է չվերասերված, եթե գոյություն ունի A^{-1} հակադարձ մատրից այնպես, որ n-րդ կարգի մատրիցը չվերասերված է այն և միայն աւյն դեպքում, երբ  այս դեպքում A^{-1} մատրիցը նույն n-րդ կարգի քառակուսային մատրից է։ որտեղ A_{ik} — a_{ik} տարրի հանրահաշվական լրացումն է  որոշիչի մեջ։
Մատրիցների արագ բազմապատկման մի քանի ալգորիթմներ
Գոյություն ունեն մի քանի էֆեկտիվ ալգորիթմներ, որոնք օգտագործում են մատրիցները արագ բազմապատկելու համար ։ Դրանք կիրառվում են առանձնապես մեծ մատրիցների համար, որոնց արագ բազմապատկումը դեռևս շարունակում է մնալ գծային հանրահաշվի չլուծված խնդիրներից մեկը։ Առաջին արագ բազմապատկման աղյուսակը դուրս է բերվել Ֆոլկեր Շտրասսենի կողմից 1969 թվականին։ Ալգորիթմը հիմնված է մատրիցների կրկնվող բաժանման վրա 2X2 բլոկների։ Ստրասենը ապացուցեց, որ 2X2 մատրիցաները կարող են բազմապատկվել ՝ օգտագործելով յոթ բազմապատկում, այնպես որ ռեկուրսիայի յուրաքանչյուր փուլում յոթ բազմապատկումը կատարվում է ութի փոխարեն։ Արդյունքում, այս ալգորիթմի  բարդությունը  մեջ է։ Այս մեթոդի անբարենպաստությունը ծրագրավորման ավելի բարդությունն է `համեմատած ստանդարտ ալգորիթմի հետ, թույլ թվային կայունությունը և օգտագործված հիշողության ավելի մեծ քանակությունը։ Մեթոդի հիման վրա մշակվել են մի շարք ալգորիթմներ, որոնք բարելավում են թվային կայունությունը, կայուն արագությունը և դրա մյուս բնութագրերը։ Այնուամենայնիվ, պարզության պատճառով, Շտրասսենի ալգորիթմը շարունակում է մնալ խոշոր մատրիցները բազմապատկելու գործնական ալգորիթմներից մեկը։ Հետագայում խոշոր մատրիցների բազմապատկման արագության գնահատումները բազմիցս բարելավվել են։ Այնուամենայնիվ, այս ալգորիթմները տեսական են, հիմնականում մոտավոր։ Մոտեցման բազմապատկման ալգորիթմների անկայունության պատճառով դրանք ներկայումս գործնականում չեն օգտագործվում։
Մատրիցի աստիճանը
Քառակուսային մատրիցները կարելի է ինքն իրենով բազմապատկել մի քանի անգամ, քանի որ նրանց մոտ հավասար են տողերի և սյուների թիվը։ Այսպիսի հաջորդական բազմապատկումը կոչվում է մատրիցի «աստիճան բարձրացում»։ Ուղղանկյուն մատրիցների մոտ տողերի և սյուների քանակները հավասար չեն ուստի աստիճան բարձրացնելը նրանց դեպքում հնարավոր չէ։
n × n
չափերով
A
մնատրիցի աստիճան բարձրացնելը որոշվում է բանաձևով և ունի հետևյալ հատկությունները․
Զրոյական աստիճան
որտեղ E - միավոր մատրից է։ Սա անալոգն է այն փաստի, որ թվի զրոյական աստիճանը հավասար է 1։
Սկալյարով բազմապատկում (
λ
— սկալյար մեծություն է)
Այդ պատճառով էլ անկյունագծային մատրիցը աստիճան բարձրացնելը դժվար չէ։
Տես նաև
Կրոնեկերի արտադրյալ
Ծանոթագրություններ
Կատեգորիա:Գծային հանրահաշիվ
Ռոքամանդոլֆի
Ռոքամանդոլֆի  (Roccamandolfi), կոմունա Իտալիայում, գտնվում է Մոլիզե մարզում՝ Իզերնիա գավառում։
Բնակչությունը կազմում է 1071 մարդ (2005 թվականի տվյալներով), բնակչության խտությունը կազմում է 20 մարդ/կմ²։ Զբաղեցնում է 53 կմ² մակերես։ Փոստային ինդեքս՝ 86092, հեռախոսային կոդ՝ +39 0865։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Պարենամթերքի բանկ
Պարենամթերքի բանկ (англ. food bank)՝ բարեգործական ընկերություն է, որը զբաղվում է արտադրողի և մատակարարողի կողմից սննդամթերքի հավաքմամբ և փոխանցմամբ կարիքավորներին։
Պարենամթերքի բանկը անվճար ընդունում է պարենամթերային ապրանքներ, այդ թվում, որոնց գործողության ժամկետը մոտ է լրանալուն, փաթեթավորում են կամավորների օգնությամբ և հասցնում են չքավոր մարդկանց։ Ընդ որում գործում է ապրանքի որակի վերահսկման խիստ համակարգ։
Պարենամթերքի բանկը անմիջականորեն չի զբաղվում ապրանքի բաշխմամբ։ Դա անում է համագործակցող կազմակերպության ցանցը, որում մտնում են տեղական բարեգործական կազմակերպությունները և սոցիալական հիմնարկը, որոնք կարգավորված ուղիղ կապ ունեն կարիքավորների հետ (անվճար խանութ)։ Լոգիստիկայի ծախսերը ծածկելու և հաջորդ կիտված ապրանքի տեսկավորման համար անցկացվում են անհատներից և կազմակերպությունից կանխիկ գումարային նվիրատվության հավաքման ակցիաներ։
Պարենաքմթերքի բանկի ստեղծման պատմությունը
Պարենաքմթերքի առաջին բանկը ստեղծվել է 1967 թվականին Ֆինիքսում՝ ԱՄՆ–ում ։ Նրա ստեղխողն է եղել Ջոն վան Հենգելը ։ Պարենամթերքի բանկերը արագ տարածվել են ամբողջ աշխարհում։
Առաջին եվրոպական պարենամթերքի բանկը ստեղծվել է 1983 թվականին Ֆրանսիայում։ Հիմա պարենամթերքի բանկերը գործում են Եվրոպայի 17 երկրներում։ Գործում է պարենամթերքի բանկերի գլոբալ ցանց, որի մեջ մտնում են 34 երկրներ ։
Առաջին ռուսական պարենամթերքի բանկը՝ «Ռուս» պարենամթերքի ֆոնդը ստեղծվել է 2012 թվականին, իսկ 2013 թվականին դարձել է պարենամթերքի բանկերի գլոբալ ցանցի անդամ։
Ծանոթագրություններ
<references group="" responsive="1">
Կատեգորիա:Բարեգործական կազմակերպություններ Կատեգորիա:Կազմակերպությունների տեսակներ
Ձնակուտակում
Ձնակուտակում, ագրոտեխնիկական միջոցառում. կիրառվում է դաշտերում ձյունը կուտակելու և պահելու նպատակով։ Ձնակուտակումը հնարավորություն է տալիս հողում ավելացնել խոնավության պաշարները և պաշտպանել ձմեռող բույսերը (աշնանացան հացաբույսեր, բազմամյա խոտաբույսեր են) ցրտահարումներից։ 1 հա-ում կուտակված 1 սանտիմետր հաստության ձյան շերտի հալումից ստացվում է 20-35 տոննա ջուր։ Ձնակուտակումը իրագործվում է զբաղված ցելերում կուլիսային բույսերի ցանքով, դաշտապաշտպան անտառաշերտերի ստեղծումով, ձյան թմբավորումով։ Վերջինս առավել արտադրողական ձևն է, որ կատարվում է ձնվարիչ-թմբավորող գործիքներով ձմռան սկզբին, երբ դաշտում 10-15 սմ ձյան շերտ է նստում։ Թմբերն ստեղծվում են փչող քամիներին ուղղահայաց։ Թմբերի բարձրությունը կարող է լինել 30-70 սմ, միջթմբային տարածությունը՝ 5-10 սմ։
Կատեգորիա:Բուսաբուծություն
Original Prankster
«Original Prankster», ամերիկյան The Offspring փանք-ռոք խմբի երգը, որ թողարկվել է 2000 թվականի հոկտեմբերի 24-ին որպես խմբի Conspiracy of One վեցերորդ ստուդիական ալբոմի առաջին սինգլ։ Երգի ձայնագրմանը մասնակցել է ռեփեր Redman-ը ։ 2005 թվականին երգը ներառվել է The Offspring խմբի հիթերի Greatest Hits հավաքածուում։
Նախքան Conspiracy of One-ի թողարկումը The Offspring խումբը «Original Prankster» երգը ներկայացրել է իր պաշտոնական կայքում որպես անվճար ներբեռնվող MP3-նիշք ։ Ավելի ուշ անցկացվել է մրցույթ, որի արդյունքում այդ երգն առաջին ներբեռնողը պետք է ստանար $ 1 մլն։
Սինգլը մեծ հաջողություն է ունեցել։ Ավստրալիայի ձայնագրման ընկերությունների ասոցացիան «Original Prankster» սինգլը ճանաչել է պլատինե ։ Մեծ Բրիտանիայում այն ստացել է արծաթե հավաստագիր ։
«Original Prankster» երգը հնչել է «Կենդանի» կատակերգական ֆիլմում և օգտագործվել է «Քլիվլենդի շոու» և «Դարիա» մուլտսերիալներում։
Այշե Սոյսալ
Այշե Սոյսալ (Ayşe Soysal, ), թուրք մաթեմատիկոս։ 2004- 2008 թվականներին զբաղեցրել է Ստամբուլի Բոսֆորի համալսարանի նախագահի պաշտոնը։ Համարվում է Թուրքիայի առաջատար գիտնականներից և մաթեմատիկոսներից մեկը։ Գիտական հետազոտություններ է իրականացրել ԱՄՆ-ում, Մեծ Բրիտանիայում և Նիդեռլանդներում։
Կենսագրություն
Այշե Սոյսալը ծնվել է 1948 թվականի հունիսի 24-ին Ստամբուլում։ 1967 թվականին ավարտել է Ստամբուլի աղջիկների ամերիկյան քոլեջը։ 1971 թվականին բակալավրի աստիճան է ստացել Ստամբուլի Ռոբերտ քոլեջում, որտեղ սովորել է մաթեմատիկա և ֆիզիկա։ Սոյսալը իր կրթությունը շարունակել է Միացյալ Նահանգներում։ 1973 թվականին ստացել է մագիստրոսի գիտական աստիճան, իսկ 1976 թվականին՝ Միչիգանի համալսարանում ստացել է մաթեմատիկայի դոկտորի գիտական աստիճան։
2004 թվականին նշանակվել է Բոսֆորի համալսարանի նախագահի պաշտոնում։ Նա առաջին կինն էր, ով զբաղեցրել է այդ պաշտոնը։ Հիմնական դասախոսությունները վերաբերում են խմբերի տեսությանը և Գալուայի տեսությանը։
Արտաքին հղումներ
Կատեգորիա:Թուրք գիտնականներ Կատեգորիա:Միչիգանի համալսարանի շրջանավարտներ Կատեգորիա:Կին մաթեմատիկոսներ Կատեգորիա:Ռոբերտ քոլեջի շրջանավարտներ Կատեգորիա:Թուրք կին ակադեմիկոսներ Կատեգորիա:Բոսֆորի համալսարանի դասախոսներ Կատեգորիա:Թուրքիայի քաղաքական գործիչներ
Անուշավան Ղազազյան
Անուշավան Վահանի Ղազազյան (1922, մարտի 18, գ․ Շահումյան (Վրացական ԽՍՀ-ում)), հայ բժիշկ, ինֆեկցիոնիստ։ Բժշկական գիտությունների դոկտոր (1970), պրոֆեսոր (1972)։ ԽՄԿԿ անդամ 1943 թվականից։
Կենսագրություն
Մասնակցել է Հայրենական մեծ պատերազմին։ 1951 թվականին ավարտել է Երևանի բժշկական ինստիտուտը, աշխատել տեղում, 1955 թվականից՝ վարակիչ հիվանդությունների ամբիոնում (1973 թվականից՝ վարիչ)։
Կատեգորիա:Հայ բժիշկներ Կատեգորիա:Հայ ինֆեկցիոնիստներ Կատեգորիա:1922 ծնունդներ Կատեգորիա:Մարտի 18 ծնունդներ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:ԽՄԿԿ անդամներ Կատեգորիա:Հայրենական մեծ պատերազմի մասնակիցներ
Ձվարդ
Ձվարդ, հոնիական, կորնթական ճարտարապետական օրդերների խոյակների և քիվերի զարդամոտիվ։ Բաղկացած է ձվաձև ելուստների շարքից, ընդմիջարկվում է սայրը դեպի ցած ուղղված սլաքաձև տերևներով։
Կատեգորիա:Ճարտարապետական ​​տարրեր
Գեորգի Գոտուա
Գեորգի Գոտուա (Георгий Семёнович Готуа, ), ռուս զորապետ, գեներալ-մայոր։
Կենսագրություն
Ծնվել է 1871 թվականի հունվարի 1-ին (նոր տոմարով հունվարի 13-ին)։ Վրացի է (գուրիացի)։ 1889 թվականին ավարտել է Քութայիսի պրոգիմնազիան, 1896 թվականին` Թբիլիսիի հետևակային յունկերական ուսումնարանը։ 1902 թվականին ծառայել է 256-րդ Գունիբյան պահուստային գումարտակում, այնուհետև Կրասնովոդսկի 8-րդ պահուստային գումարտակում։ Ռուս-ճապոնական պատերազմի մասնակից ։ 1909 թվականին եղել է պահուստային հետևակային բրիգադի շտաբս-կապիտան ։ Առաջին համաշխարհային պատերազմի մասնակից է։ Որպես կապիտան 8-րդ Թուրքեստանյան հրաձգային գնդում ծառայելիս պարգևատրվել է Գեորգիևյան ոսկե զենքով։ Ռուսական էքսպեդիցիոն կորպուսի կազմում մարտնչել է Ֆրանսիայի և Գերմանիայի տարածքում` 1916 թվականին որպես փոխգնդապետ ղեկավարել է 1-ին բրիգադի 2-րդ հատուկ գնդի գումարտակը, հետագայում Ֆրանսիայում եղել է Հատուկ բրիգադի գնդապետ ։ Գեորգի Գոտուան «Ռուսական Պատվո Լեգիոնի» կազմակերպիչն ու հրամանատարն էր, որը դաշնակից բանակներից առաջինն էր, որ ճեղքեց նշանավոր «Գինդենբուրգի գիծը» 1918 թվականի սեպտեմբերի 1-ից 14-ը տեղի ունեցած Տերնի-Սորնի մարտերում և մտավ Մայնց   ։
Հոկտեմբերյան հեղափոխությունից հետո գտնվել է Կամավորական բանակում, 1919 թվականի սկզբում 2-րդ բանակային պահուստային գումարտակում, 1919 թվականի նոյեմբերի 3-ից` 7-րդ պահուստային գումարտակի հրամանատար։ Գտնվելով վտարանդիության մեջ` Հարավսլավիայում ապրել է Բիլեչում Դոնի կադետական կորպուսում։
Մահ
Մահացել է 1936 թվականի հունվարի 13-ին։ Թաղված է Բելգրադում բազմաթիվ ռուս էմիգրանտների հուղարկավորության վայրում, Նոր գերեզմանատանը ։
Ընտանիք
Տղան, Գեորգի Գեորգիևիչ Գոտուան մահացել է 1971 թվականին Հարավսլավիայում և թաղված է նույն գերեզմանատանը։ Ընտանիքի վերամիավորման անհնարինության պատճառով մյուս երեխաները (Ելենան, Նինան, Թամարան և Կոնստանտինը) մոր հետ ապրում էին Վրաստանում։
Աղբյուրներ
Կատեգորիա:Առաջին համաշխարհային պատերազմի մասնակիցներ Կատեգորիա:Սուրբ Ստանիսլավի 2-րդ աստիճանի շքանշանի ասպետներ
Քոլնբուրգ
Քոլնբուրգ (Kollnburg), կոմունա Գերմանիայում՝ Բավարիա երկրամասում՝ Ռեգենի շրջանում։ Ենթարկվում է Իլմեի Պվաֆենհոֆեն շրջանին։ Բնակչությունը կազմում է 2894 մարդ (դեկտեմբերի 31, 2010) ։ Զբաղեցնում է 59,52 կմ² մակերես։ Պաշտոնական կոդ՝ 09 2 76 128։
Արտաքին հղումներ
Կատեգորիա:Գերմանիայի բնակավայրեր
Արնար (մարզադաշտ)
«Արնար», ֆուտբոլի համար նախատեսված մարզադաշտ Հայաստանի Տավուշի մարզի Իջևան քաղաքում։ Կառուցվել ու բացվել է 2007 թ., «Արնար» բարեգործական հիմնադրամի ջանքերով, գործարար Արծրունի Ղալումյանի ղեկավարությամբ ։ Մարզադաշտը տեղավորում է 2100 հանդիսական։ Ունի մոտակա խոտածածկ դաշտ՝ նախատեսված պարապմունքների և մարզումների համար։
Ծանոթագրություններ
Կատեգորիա:Մարզադաշտեր Հայաստանում Կատեգորիա:2007 հիմնադրումներ Հայաստանում Կատեգորիա:Հայաստանի ֆուտբոլային մարզադաշտեր
Ռոքասիկուրա
Ռոքասիկուրա  (Roccasicura), կոմունա Իտալիայում, գտնվում է Մոլիզե մարզում՝ Իզերնիա գավառում։
Բնակչությունը կազմում է 624 մարդ (2005 թվականի տվյալներով), բնակչության խտությունը կազմում է 22 մարդ/կմ²։ Զբաղեցնում է 29 կմ² մակերես։ Փոստային ինդեքս՝ 86080, հեռախոսային կոդ՝ +39 0865։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Միայն քաջը
«Միայն քաջը» (Only the Brave ), իրական դեպքերի վրա հիմնված ամերիկյան կենսագրական դրամա, որի ռեժիսորը Ջոզեֆ Կոսինսկին է։ Գլխավոր դերակատարներն են Ջոշ Բրոլինը, Մայլզ Թելերը, Ջեֆ Բրիջեսը, Ջեյմս Բեջ Դեյլը, Թեյլոր Կիտչը և Ջենիֆեր Քոնելին։ Ֆիլմի համաշխարհային պրեմիերան կայացել է 2017 թվականի հոկտեմբերի 18-ին։
Սյուժե
Ֆիլմը պատմում է Granite Mountain Hotshots հրշեջ խմբի մասին, որն Արիզոնայում հանդիպել է պատմության մեջ ամենամահաբեր հրդեհներից մեկին։
Մշակում
2014 թվականի հունիսին հայտնի է դարձել, որ Սքոթ Կուպերը պլանավորում է դառնալ այն ֆիլմի ռեժիսորը, որը հրշեջների Granite Mountain Hotshots ստորաբաժանման մասին իրական պատմության մասին է։ Այդ ստորաբաժանման աշխատակիցները 2013 թվականին իրենց թիմի 19 անդամների գնով կարողացել էին մարել Արիզոնայի վիթխարի հրդեհը։ Նախագծի պրոդյուսերներն էին Լորենցո դի Բոնավենտուրան իր Di Bonaventura Pictures ընկերության հետ, Մայքլ Մենչելը և Դոուն Օստրոֆը։ Ֆիլմի սցենարը պետք է գրեր Քեն Նոլանը ։ Ապագա ֆիլմն ստացել էր «Ելք չկա» անվանումը։
2016 թվականի փետրվարին հայտնի է դարձել, որ ռեժիսորի պաշտոնն ստացել է Ջոզեֆ Կոսինսկին ։ 2016 թվականի մարտի 1-ին հայտարարվել է, որ ֆիլմում գլխավոր դերերը կատարում են Մայլզ Թելերը և Ջոշ Բրոլինը ։ 2016 թվականի մայիսին դերասանական կազմին միացել են Թեյլոր Կիտչը և Ջեֆ Բրիջեսը ։ Նույն թվականի հունիսին ֆիլմում դերեր են ստացել Ջենիֆեր Քոնելին, Բեն Հարդին և Էնդի Մաքդաուելը  ։ Ֆիլմն ստացել է նոր անվանում՝ «Գրանիտե լեռ» ։
Նկարահանումներ
Հիմնական նկարահանումներն սկսվել են 2016 թվականի հունիսի 13-ին։ Դրանք անցել են Նյու Մեքսիկոյի տարբեր վայրերում ու շրջակայքում, օրինակ՝ Սանտա Ֆեում և Լոս Ալամոսում ։
Մարքեթինգ
Ֆիլմի առաջին թրեյլերը թողարկվել է 2017 թվականի հուլիսի 19-ին։ Դրա թողարկումով ֆիլմն ստացել է նոր անվանում՝ «Քաջերի գործ» ։ Սեպտեմբերի 13-ին թողարկվել է երկրորդ թրեյլերը, իսկ հոկտեմբերի 5-ին՝ եզրափակիչ թրեյլերը ։
Քննադատություն
«Միայն քաջը» ֆիլմն արժանացել է կինոքննադատների դրական արձագանքին։ Rotten Tomatoes կայքում ունի 87 % վարկանիշ՝ հիմնված 141 գրախոսականների ու 10 հնարավորից 7 միջին միավորի վրա ։ Metacritic կայքում ֆիլմը 100 հնարավորից ունի 72 միավոր՝ հիմնված քննադատների 35 գրախոսականների վրա, ինչը համապատասխանում է «ընդհանուր առմամբ դրական արձագանքներ» կարգավիճակին ։
Արտաքին հղումներ
Կատեգորիա:2017 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան դրամա ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Columbia Pictures ֆիլմեր Կատեգորիա:Ամերիկյան կենսագրական ֆիլմեր Կատեգորիա:Ամերիկյան ֆիլմեր Կատեգորիա:Lionsgate ֆիլմեր Կատեգորիա:Իրական դեպքերի վրա հիմնված դրամա ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:2010-ականների կենսագրական դրամա ֆիլմեր Կատեգորիա:2017 դրամա ֆիլմեր Կատեգորիա:2010-ականների դրամա ֆիլմեր Կատեգորիա:Ամերիկյան մարտաֆիլմեր Կատեգորիա:Ֆիլմեր, որոնց գործողությունները տեղի են ունենում ԱՄՆ-ում Կատեգորիա:Summit Entertainment ֆիլմեր
Խորեզի վանական համալիր
Խորեզի վանական համալիր (Mănăstirea Horezu), վանական համալիր, որը գտնվում է Ռումինիայի Վալախիա շրջանի համանուն քաղաքում։
Պատմություն
Վանական համալիրը հիմնադրվել է 1690 թվականին։ Հիմնադիրը Կոնստանտին Բրայնկովյանունն է, որը հետագայում դասվել է սրբերի շարքին։ Առանձնանում է ճոխ ճարտարապետական ​​զարդանախշերով և դեկորատիվ որմնանկարներով ։
Կոնստանտինի և Ելենայի եկեղեցին վանական համալիրի միակ եկեղեցին է։ Որմնանկարները պատկանում է Խորեզում աշխատող Կոնստանտին վարպետի վրձնին ։
Ներկայումս վանքը հանդիսանում է Ռումինիայի գլխավոր ուխտագնացության կենտրոններից մեկը։
1993 թվականին վանական համալիրը ընդգրկվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում ։
Արտաքին հղումներ
Կատեգորիա:Ռումինիայի հուշարձաններ‎ Կատեգորիա:Համաշխարհային ժառանգություն Ռումինիայում Կատեգորիա:Ռումինիայի եկեղեցիներ և վանքեր Կատեգորիա:Ռումինիայի տեսարժան վայրեր Կատեգորիա:Որմնանկարներով եկեղեցիներ և վանքեր
Հասան Ալիևի անվան Զանգեզուրի ազգային պարկ
Հասան Ալիևի անվան Զանգեզուրի ազգային պարկ (Akademik Həsən Əliyev adına Zəngəzur Milli Parkı), Ադրբեջանում գտնվող արգելոց։ Հիմնվել է 2003 թվականին Նախիջևանի Ինքնավար Հանրապետության Օրդուբադի շրջանում։ Պարկի ընդհանուր տարածքն է՝ 42,797 հեկտար (427.97 կմ²)։ Մինչև 2009 թվականի նոյեմբերի 25-ը անվանվել է Հասան Ալիևի Օրդուբադի ազգային պարկ։ Անվանափոխվել է Ադրբեջանի Հանրապետության նախագահի № 606 հրամանով վերանվանվել է «Զանգեզուրի», Զանգեզուրի լեռնաշղթայի անվանումով, որի մի մասը տեղեկայված է պարկի տարածքում ։
Կառուցման նպատակը
Ստեղծվել է՝ Հայկական մուֆլոնների, Բեզոարյան այծերի, ընձառյուծների, գորշ արջերի և գծավոր բորենիների պահպանման և վերականգնման համար։ Այս բոլոր կենդանիները նշված են Ադրբեջանի կարմիր գրքում։
Ֆլորա և Ֆաունա
Զանգեզուրի ազգային պարկը ունի հարուստ կենսաբանական բազմազանություն։ Բացի այն կենդանիներին որոնք գրանցվել են Ադրբեջանի կարմիր գրքում, պարկում նաև կան բույսեր և միջատներ, 58 (35 ողնաշարավոր և 20 միջատ) տեսակի կենդանիներ և 39 տեսակի բույսեր։ Հազվադեպ հանդիպող ֆաունայի ներկայացուցիչներից կարելի է առանձնացնել ասիական ընձառյուծներին, Հայկական մուֆլոններին, Բեզոարյան այծերին, Սպիտակապոչ արծիվներին, Մեծ արոսներին։
Արտաքին հղումներ
Կատեգորիա:Ադրբեջանի ազգային պարկեր Կատեգորիա:Կատեգորիա ԲՊՀՄ II
Մաթս Վիլանդերի կարիերայի վիճակագրություն
Մաթս Վիլանդերի կարիերայի վիճակագրությունը ներկայացնում է շվեդ հանրահայտ թենիսիտ և աշխարհի նախկին մենախաղի № 14 ռակետ Մաթս Վիլանդերի Մեծ Սաղավարտի և ATP մրցաշարերում հաղթանակների և պարտությունների ցանկը, ինչպես նաև նրա կարիերայի ամփոփ վիճակագրությունը։
Արտաքին հղումներ
Կատեգորիա:Վիճակագրական տվյալներ
ՀՅԴ Զինվորական դպրոց
XIX դ. վերջին և XX դ. սկզբին օսմանյան դարավոր լծից ազատագրված Բուլղարիան դարձավ այն երկրներից մեկը, որտեղ իր կառույցները ստեղծեց և բազմատեսակ ու եռանդուն գործունեություն ծավալեց հայոց ազատամարտի ղեկը ստանձնած Հ.Յ. Դաշնակցություն կուսակցությունը։ Հայ և բուլղար-մակեդոնացի հեղափոխականների համագործակցությունն այդ տարիներին ունեցավ իր ամենաբազմազան դրսևորումները՝ ռումբերի, պայթուցիկ նյութերի և այլ զինամթերքի ձեռք բերում ու փոխադրում Կ. Պոլիս, ազատամարտի համար դրամական միջոցների ձեռքբերման նպատակով իրականացված համատեղ ձեռնարկներ, Բուլղարիայում հայկական զինավարժական-մարմնամարզական կամ նշանառության խմբերի ստեղծում, բուլղարական ռազմական ուսումնարաններում հայազգի զինվորական կադրերի պատրաստում:Հայ-բուլղարական համագործակցության վերը թվարկված շարքում իր արժանվույն տեղը ունեցավ Բուլղարիայում ՀՅԴ Զինվորական գաղտնի դպրոցի հիմնումը և գործունեությունը։ ՀՅԴ տպագիր վավերագրերի համաձայն զինվորական դպրոցի ծրագիրը զգալիորեն փոխվում է, երբ դրա կազմակերպման գործը ստանձնում է Անդրանիկը։ Վերջինս զենք ձեռք բերելու նպատակով, Ռոստոմի հանձնարարությամբ նախ մեկնում է Փարիզ, ապա` նույն նպատակով 1905 թ. մարտին ժամանում Բուլղարիա։ Այստեղ նրան վիճակված էր ստանձնել ՀՅԴ Զինվորական դպրոցի կազմակերպման գործը։ Բուլղար գործիչ Լյապով Գուրինի ուղեկցությամբ Անդրանիկը և ՀՅԴ Բալկանյան կենտր. կոմիտեի ներկայացուցիչ Ե. Ալաջաջյանը 1906 թ. մայիսի 30-ին ներկայանում են Բուլղարիայի ռազմական նախարար Սազոնովին:Չնայած կարճատև գոյությանը (1906 թ. նոյեմբեր-1907 թ. հունիս), ՀՅԴ Զինվորական դպրոցը, տալիս է ռազմական արվեստի մեջ հմտացած շուրջ հիսուն շրջանավարտ։ Զինվորական դպրոցն առաջնորդվում էր բուլղարական սպայական վարժարանի ծրագրով, որը հարմարեցված էր հայ իրականությանը բնորոշ պայմաներին:Կարճ ժամանակ անց վարժարանի դասավանդման գործընթացում ներգրավվում է նաև Գարեգին Նժդեհը:Զինվորական դպրոցը, սակայն, չկարողացավ ծավալել երկարատև բնականոն գործունեություն։ Այն փակվեց քաղաքական, ֆինանսական և ներքին գաղափարական խնդիրների պատճառով։ Այսպիսով, Զինվորական գաղտնի դպրոցը հանդիսացավ հայ-բուլղարական համագործակցության ամենակարևոր արդյունքերից մեկը, որը սկզբնավորվել էր դեռևս 1890-ական թվականներից։ Ստեղծվեց ռազմական դպրոց, որում ի մի բերվեց բուլղարական սպայական դպրոցի փորձը, միաժամանակ նպաստելով՝ ունկնդիրների զենքի արվեստի տիրապետման, զինվորական պատրաստվածության և ռազմահայրենասիրական դաստիարակության բարձրացմանը։ Զինվորական դպրոցը կարճատև գոյության ընթացքում տվեց հրամանատարներ, որոնցից մի քանիսին վիճակված էր մեծ դեր ունենալ հայոց ազատամարտի պատմության մեջ, ինչպես Գարեգին Նժդեհը, Թռուցիկ Գևորգը, Մատթեոսը, խմբապետ Խորենը և այլք։ Զինվորական դպրոցի սաները մեծ դեր են խաղում նաև բուլղար ժողովրդի ճակատագրում։ Նրանց մի մասը տարիներ անց են Գ. Նժդեհի և Անդրանիկի հրամանատարությամբ գործող հայկական վաշտում և մասնակցում Բալկանյան 1-ին պատերազմին։
Պատմություն
Անդրանիկը և ՀՅԴ Բալկանյան կենտր. կոմիտեի ներկայացուցիչ Ե. Ալաջաջյանը 1906 թ. մայիսի 30-ին ներկայանում են Բուլղարիայի ռազմական նախարար Սազոնովին։ Այդ հանդիպումը նպաստում է հայ և բուլղար հեղափոխականների համագործակցության ընդլայնմանը և հանգեցնում մի շարք նոր գործերի և ձեռնարկների իրականացմանը:Դպրոցը բացվում է 1906թ. նոյեմբերին։ Դպրոց կարող էին ընդունվել 20-35 տարեկան երիտասարդները, ովքեր չունեին առողջական խնդիրներ։ Կարևոր նախապայման էր համարվում նաև ունկնդիրների ազնիվ, բարոյական նկարագիր ունենալն ու հեղափոխական գործին ծառայելու պատրաստակամությունը։ Նրանք պարտավոր էին ենթարկվել հրահանգներին և ցուցաբերել կատարյալ կարգապահություն:Դպրոցն իր պարապմունքները սկսեց 24 ունկնդիրներով, որոնցից 10 հոգի ներկայացել էին Բալկանյան երկրներից, նույնքան՝ Ամերիկայից, 4 հոգի՝ Կովկասից:Զինվորական դպրոցը, սակայն, չկարողացավ ծավալել երկարատև բնականոն գործունեություն:1907 թ. մարտի 24-ին փակվեց, բայց չդադարեցրեց իր գործունեությունը։ Նրա սաները տեղափոխվեցին թուրքական սահմանից հեռու գտնվող Ռոդոմետի շրջանի Փելովա վանքը։ Տեղափոխությունը սկսվեց մարտի 27-ին և ավարտվեց ապրիլի 9-ին, որտեղ գործեց ևս երկու ամիս։
Կաա
Կաա (Kaa), օձ, Քիփլինգի «Ջունգլիների գիրքը» ստեղծագործության հերոս։ Քիփլինգի մոտ Կաան դեղնավուն ու անսովոր երկար վագրային պիթոն է։ Կաան հպարտանում է նրանով, որ աշխարհի ամենահին կենդանին է ։ Գրքի վրա հիմնված դրամատիկ ստեղծագործություններում և մուլտֆիլմերում հաճախ ներկայացվում է որպես վիշապ («վիշապ Կաա») ։
Քննադատների կարծիքներ
Քիփլինգի մոտ Կաան Մաուգլիի խորհրդատուն է, ըստ Ջ. ՄաքՄաստերի խոսքերի՝ նա «Երրորդության» մասն է, որ մարմնավորում է ուժը (Բալու), սերը (Բագիրա), գիտելիքը (Կաա) ։ Դիսնեյյան մուլտֆիլմում Կաան, ընդհակառակը, ներկայանում է որպես Մաուգլիի «երկրորդ պլանի» հակառակորդ ։
Ուշադրություն է գրավում Կաայի նկատմամբ Քիփլինգի (շատ վտանգավոր, բայց «իմաստուն և մարդասեր» ) և Դիսնեյի (չարի մարմնացում) մոտեցումների տարբերությունը ։ Գուպտան գտնում է, որ Կաան գրքում առավել չարագուշակ կերպար է. ջունգլիներում բոլորը, բացի Մաուգլիից, վախենում էին նրանից, նույնիսկ համախոհները նախընտրում էին անվտանգ հեռավորության վրա մնալ։ Դիսնեյը, ըստ Գուպտայի, իրեն չէր կարող թույլ տալ պատկերել ջունգլիների ղեկավարության համար մղվող անողոք պատերազմից դրվագներ, որոնք ընդգծում են Կաայի ինչպես իմաստությունը, այնպես էլ դաժանությունը, այդ պատճառով էլ Դիսնեյի մոտ պիթոնն ստացվել է հիմար չարագործ։
Ըստ Ռոջեր Սեյլի՝ Կաան, ինչպես շատ այլ կենդանի կերպարներ, գրքում բնութագրվում է մի քանի սովորություններով, իրական կենդանիներին բնորոշ կարծրատիպերով։ Այդ կենդանիներին բնորոշ գծերը հիշեցնում են բնության օրենքները, նրանց անհնար է բնութագրել բարի կամ չար տերմիններով ։
Կաայի որսը
Ջունգլիների գրքում նկարագրված է Կաայի կողմից կապիկներ որսալը (դա ամբողջ գրքի որսի երկու տեսարաններից մեկն է ): Կաան հիպնոսացնում է իր զոհերին՝ նրանց ստիպելով մոտենալ իրեն։
«Մաուգլի» խորհրդային մուլտսերիալի (Սոյուզմուլտֆիլմ ստուդիա) երկրորդ՝ «Մաուգլի։ Առևանգում» ֆիլմը (1968 թվական) հիմնված է «Կաա պիթոնի որսը» պատմության վրա և նվիրված է բանդար-լոգի կողմից Մաուգլիի առևանգմանն ու վերջինիս ազատմանը։ Ֆիլմի գագաթնակետում Կաան ազատում է Մաուգլիին՝ կապիկներին հիպնոսացնելով և նրանց պատվիրելով մոտենալ, մինչև Բագիրան ու Բալուն կտանեին Մաուգլիին։ Ըստ Սերգեյ Կուզնեցովի ՝ դա «մահվան ամենավառ պատկերն է ամբողջ աշխարհի մուլտիպլիկացիայում»։
Կաայի երգ
Քիփլինգը նշում է, որ Կաան բանդեր-լոգ կապիկների որսի տեսարանում, երբ վերջիններիս հիպնոսացնում էր, ցածրաձայն երգում էր։ Գրքում հիպնոսն ազդում էր կենդանիների, բայց ոչ Մաուգլիի վրա («ես տեսա միայն մի մեծ օձ, որ հիմար պտույտներ էր անում»)։
Դիսնեյյան մուլտֆիլմում հորինվել է «Կաայի երգը», որը «սև մոգության» և հիպնոսի զուգակցություն է առաջացնում ։ Օձի ֆշշոցին նմանեցնելու համար օգտագործվել են բաղաձայնույթ և օնոմատոպեա։ Մուլտֆիլմում Կաան հաջողությամբ ազդում է Մաուգլիի վրա (խռմփոց, որ միացել էր երգի ռիթմին) ։
Անուն
Ժան Պերոն պնդում է, որ Կաա անունը (Բալու և Բագիրա անունների նման) Քիփլինգը փոխառել է «Վեճ մարդու և նրա հոգու միջև» եգիպտական տրակտատից ։ Իսկ Քիփլինգն ասել է, որ ինքն անունը մտածել է որպես օձի ֆշշոցի նմանաձայնություն ։
Գրականություն
Կատեգորիա:Հորինված կենդանիներ Կատեգորիա:Հորինված խոսող կենդանիներ Կատեգորիա:Համացանցային մեմեր Կատեգորիա:Ֆիլմերի հերոսներ Կատեգորիա:Գրական կերպարներ Կատեգորիա:Մուլտֆիլմերի կերպարներ
Ազնվաց ձոր (դաշտ)
Ազնվաց ձոր, Գյոզալդարա, Գոզան դարա, դաշտ (հովիտ, ձորահովիտ), Հայկական լեռնաշխարհում Վանա լճից հարավ–արևմուտք, Բիթլիս քաղաքից հյուսիս-արևելք։ Չորս կողմիից շրջապատված է Հայկական Տավրոսի լեռնահամակարգին պատկանող լեռներով։ Ունի արգավանդ հողեր։ Համապատասխանում է Սպարկերտի գավառակին, որտեղ XIX դ սկզրներին կար 11 հայաբնակ և 4 քրդաբնակ գյուղ ։
Ծանոթագրություններ
Կատեգորիա:Դաշտեր այբբենական կարգով Կատեգորիա:Բիթլիսի մարզի հարթավայրեր
Ցվիզել
Ցվիզել (Zwiesel), կոմունա Գերմանիայի Բավարիա երկրամասում։
Ֆոնտենե դը Բոսերի
Ֆոնտենե դը Բոսերի (Fontenay-de-Bossery), համայնք Ֆրանսիայի Գրանդ Էստ մարզի Օբ գավառում ։
Ցվիզել
Ենթարկվում է Ստորին Բավարիա վարչական կենտրոնին։ Մտնում է Ռեգեն շրջանի կազմի մեջ։ Բնակչությունը կազմում է 9732 մարդ (դեկտեմբերի 31, 2010 թվական) ։ Զբաղեցնում է 41,14 կմ² մակերես տարածք։ Պաշտոնական կոդ՝ 09 2 76 148։
Ֆոնտենե դը Բոսերի
Բնակչությունը 2008 թվականի դրությամբ կազմում է 81 մարդ, բնակչության խտությունը` 9.64 մարդ/կմ²։ Բնակավայրը զբաղեցնում է 8.4 կմ² տարածք։
Ցվիզել
Արտաքին հղումներ
Կատեգորիա:Գերմանիայի բնակավայրեր
Ֆոնտենե դը Բոսերի
Աշխարհագրություն
Գտնվում է Փարիզ քաղաքից 95 կմ հարավ-արևելք, Շալոն ան Շամպայն քաղաքից` 90 կմ հարավ-արևմուտք, Տրուա քաղաքից` 50 կմ արևմուտք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 58 աշխատունակ (15-64 տարեկան) բնակիչ, որոնցից ակտիվ էին 47-ը, իսկ ոչ ակտիվները` 11։ Ակտիվության ցուցանիշը կազմում է 81,0 %։ 47 աշխատունակ մարդկանցից աշխատել է 47 անձ (25 տղամարդ և 22 կին)։ Գործազուրկ են եղել 0 անձ (0 տղամարդ և 0 կին)։ 11 անաշխատունակներից 7-ը եղել են աշակերտներ կամ ուսանողներ, 4-ը` թոշակառուներ, իսկ 0-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ղազախստանի համալսարան
Ղազախստանի ալ-Ֆարաբիի անվան ազգային համալսարան, Ղազախստանի առաջատար բարձրագույն ուսումնական հաստատությունը։ Հիմնվել է 1934 թվականին Ալմա Աթայում ։
Ղազախստանի ազգային համալսարանում գործում է բազմաստիճան կրթական համակարգ, որ ներառում է բարձրագույն հիմնական կրթություն (բակալավրիատ), բարձրագույն հատուկ կրթություն, մագիստրատուրա, ասպիրանտուրա և դոկտորանտուրա։ Համալսարանում պատրաստվում են ավելի քան 180 բնագավառի մասնագետներ։ Նրա կազմում գործում են 14 ֆակուլտետ (մեխանիկա-մաթեմատիկական, ֆիզիկատեխնիկական, քիմիայի և քիմիական տեխնոլոգիաների, կենսաբանության, աշխարհագրական և բնօգտագործման, իրավաբանական, պատմության, հնէաբանության և ժողովրդագրության, փիլիսոփայության և քաղաքագիտության, բանասիրության, գրականագիտության և համաշխարհային լեզուների, ժուռնալիստիկայի, արևելագիտության և այլն), քոլեջ, որակավորման բարձրացման ինստիտուտ, գիտահետազոտական 7 ինստիտուտներ, 67 մասնագիտությունների գծով դոկտորական դիսերտացիաների պաշտպանության 25 դիսերտացիոն խորհուրդներ։ Համալսարանում կրթություն են ստանում ավելի քան 20 հազար ուսանողներ, մագիստրանտներ ու դոկտորներ։
Պատմություն
Համալսարանը բացվել է 1934 թվականի հունվարի 15-ին։ Այն ունեցել է կենսաբանական ու ֆիզիկամաթեմատիկական ֆակուլտետներ, որտեղ սովորել են 54 ուսանողներ, և աշխատել են 25 դասախոսներ (այդ թվում՝ 5 պրոֆեսոր և 10 դոցենտ)։ 1934 թվականին համալսարանը կոչվում է Սերգեյ Կիրովի անվամբ։ Համալսարանը կայացմանն աջակցել են Մոսկվայի, Լենինգրադի, Կազանի, Ուկրաինայի բուհերը։ Այստեղ աշխատելու են եկել Ի. Մոլյուկովը, Դ. Սոկոլսկին Մոսկվայի համալսարանից, Կոնստանտին Պերսիդսկին Կազանի համալսարանից և այլ գիտնականներ ։
1977/78 ուսումնական տարում համալսարանն ունեցել է շուրջ 15 հազար ուսանող, մոտ 1000 դասախոս և գիտական աշխատող։ Ղազախստանի համալսարանը հրատարակել է «Գիտական տեղեկագիր» (1938 թվականից) հանդեսը։ Պարգևատրվել է Աշխատանքային կարմիր դրոշի շքանշանով (1971) ։
Ծանոթագրություններ
Կատեգորիա:Ղազախստանի համալսարաններ Կատեգորիա:Աշխատանքային կարմիր դրոշի շքանշանով պարգևատրված կազմակերպություններ
Ալ-Կամիշլիի շրջան
Ալ-Կամիշլիի շրջան (ناحية القامشلي) Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Ալ-Կամիշլիի գավառի 4 շրջաններից մեկը։
Վարչական կենտրոնն է Ալ-Կամիշլի քաղաքը։ 2004 թվականի մարդահամարի տվյալներով շրջանը ունի 232,095 բնակչություն ։ Տարածքը կազմում է 637.27 կմ2։
Լրատվական ռադիո
Լրատվական ռադիո, Հայաստանում գործող ռադիոկայան, որն իրեն ներկայացնում է որպես «առաջին և միակ մասնավոր հասարակական-քաղաքական ռադիոկայան» ։
Հաղորդաշարեր
Բացի այդ, ռադիոկայանի պաշտոնական կայքում հրապարակվում են բազմաթիվ լրատվական հոդվածներ հետևյալ թեմաներով. քաղաքականություն, տնտեսություն, գիտություն, սպորտ, հասարակություն, տարածաշրջան, տեղեկատվական տեխնոլոգիաներ, մամուլ, բլոգոսֆերա, աշխարհ, բնապահպանություն, մշակույթ ։
Ծանոթագրություններ
Կատեգորիա:Հայաստանի ռադիոկայաններ
Մայակովսկի
Մայակովսկի, գյուղ Հայաստանի Կոտայքի մարզում` մարզկենտրոնից 40 կմ հարավ-արևմուտք։ Նախկինում կոչվել է Շահապ ։
Տեղադրություն
Մայակովսկի գյուղը գտնվում է Աբովյան քաղաքից 2,5 կմ հարավ - արևելք՝ Նորգյուղ, Արամուս և Բալահովիտ գյուղերի միջակայքում՝ լայնագոգ հարթության վրա։ Ծովի մակերևույթից բարձր է 1410 - 1437 մ։
Անվանում
Մինչև 1940 թվականը հայտնի էր Շահապ անվամբ ։
Պատմություն
Մայակովսկի գյուղը միջնադարից եղել է Կոտեից գավառի հայաբնակ գյուղերից մեկը, սակայն 1604 թվականին շահաբասյան բռնագաղթի հետևանքով ամայացել է։ Շահապ անվամբ գյուղը հիշվում է 1760- ական թվականներին այդտեղ գտնվող Գեղարդավանքին պատկանող մի ձիթհանի առնչությամբ ։ Սակայն, ի տարբերություն մերձակա Բարձաբի, Կապուտան, Ակունք, Արամուս, Կամարիս, Էլառ և այլ գյուղերի, որոնք բռնագաղթից շատ չանցած վերակենդանացել են որպես հայաբնակ գյուղեր, Շահապը մնացել է սակավամարդ։ Շահապի շենացումն սկսվում է 1820- ական թվականների վերջերին՝ ռուս- պարսկական պատերազմից հետո Խոյ ու Սալմաստ գավառներից հեռացած և այստեղ բնակություն հաստատած հայերի շնորհիվ ։ Շահապը համալրվում է Մեծ եղեռնից հետո Վանի և Տարոնի շրջաններից փրկվածներով, իսկ ավելի ուշ՝ նաև Հյուսիսային Արցախից, մասնավորապես Գանձակից բռնագաղթված հայերի հաշվին։
Բնակչություն
Նախնիները հիմնականում գաղթել են 1829-1830 թթ.-ին Սալմաստի գավառի Հիջվազ գյուղից։ Սկսած 1831 թվականից մինչև մեր օրերը հասնող վիճակագրական տվյալների համադրումից երևում է, որ ընդհանուր առմամբ Շահապ-Մայակովսկին արձանագրել է բնակչության հարատև աճ։ Բացասական միտումներ նկատվել են 1838 - 1842 թվականներին բնակիչների մի մասի՝ այլ բնակավայրեր, մասնավորապես Փարպի, Խաթունարխ, Երևան և Թիֆլիս փոխադրվելու, 1914-1931 թվականներին Առաջին աշխարհամարտի և նրան հաջորդած տարիներին։
Մայակովսկու ազգաբնակչության փոփոխությունը.
Սուրբ Գևորգ եկեղեցի
Թեև վաղագույն հիշատակության մեջ (1839 թվական) եկեղեցին վկայված է Սբ. Աստվածածին անվամբ, այնուամենայնիվ, արդեն հետագա վավերագրերում (1842 և 1909թվականներ) նույն եկեղեցին հիշվում է Սուրբ Գևորգ անվամբ։ Հարկ է նշել, որ վիմագրում հիշատակված Ղազար քահանա Պողոսյանը Պարսկահայքից իր իսկ հոտի հետ փոխադրված և արդեն Շահապում հովվությունը շարունակած հոգևորականն էր, քանի որ նա ծնվել է 1776 թվականին, քահանա ձեռնադրվել՝ 1810 թվականի մարտի 9-ին։ 1910 թվականին եկեղեցին վերակառուցվել է։
Ճարտարապետություն
Եկեղեցին ունի իր ժամանակաշրջանին հատուկ և լայն տարածքում գտած եռանավ բազիլիկ հորինվածք, կիսաշրջանաձև խորան, ուղղանկյուն հատակագծով զույգ ավանդատներ, արևմտյան և հարավային ճակատներից բացված զույգ մուտքեր։ Խաչաձև կտրվածքով երկու զույգ սյուները պահում են երկկենտրոն՝ սլաքաձև թաղը։ Արտաքուստ երեսապատված է սրբատաշ տուֆով, իսկ ներքուստ՝ սվաղված, որն էլ մասամբ որմնանկարազարդված է։
Գերեզմանատան Սուրբ Հովհաննես եկեղեցի
1947 թվականին գյուղ այցելած Հ. Եղիազարյանը նշել է.
Ճարտարապետություն
Այս եկեղեցին իր չափերով ավելի փոքր է։ Այն ունի միանավ բազլիկ հորինվածք՝ արևմտյան ճակատից բացված մեկ մուտքով և արտաքուստ նույն ճակատին ագուցված գեղաքանդակ մի քանի խաչքարների բեկորներով, ներսում ՝ հյուսիսային որմում՝ մկրտարանի ավազանով։ Այդօրինակ խաչքարի մի բեկոր էլ ագուցված է եկեղեցու ներսում՝ մկրտարանի խորշի մեջ։
Գերեզմանոց
Ներկայումս գյուղն ունի ներեք գերեզմանոց։ Դրանցից ամենահինը գտնվում է գյուղի կենտրոնական մասում՝ Սուրբ Գևորգ եկեղեցուց շուրջ 200 մ հարավ- արևելք։ Իր հնությամբ երկրորդ գերեզմանոցը գտնվում է գյուղի արևելյան եզրին՝ նախկին ծխական, ներկայիս գերեզմանատան Սուրբ Հովհաննես եկեղեցու շուրջ։ Գյուղի երրորդ գերեզմանոցը գոյացել է վերջին տասնամյակներին և դեռևս պատմական արժեք չի ներկայացնում։
Ծանոթագրություններ
Կատեգորիա:Կոտայքի մարզի գյուղեր
Singapore Airlines
Singapore Airlines, Սինգապուրի խոշորագույն ավիաընկերություններից է, հիմնադրվել է 1947 թվականի մայիսի 1-ին։ Բնօրինակը անվանում է Malayan Airways։ Արդեն մի քանի տարի է, ավիաընկերությունը ճանաչվել է աշխարհի ամենալավ ավիաընկերություններից Skytrax-ի կողմից ։ «Թռչելու հիանալի միջոց» կարգախոսի ներքո Singapore Airlines -ը իր սինգապուրյան գլխավոր հանգույցից թռիչքներ է իրականացնում հինգ մայրցամաքների 32 երկրների 137 ուղղություններով ։
Չվերթը
2022 թվականի հունվարի դրությամբ ավիաընկերության օդային նավատորմը բաղկացած է ժամանակակից 146 Էյրբաս և Բոինգ ինքնաթիռներից և առաջիկայում այն կհամալրվի ևս 14 նոր օդանավերով ։ Ստորև ներկայացված է ավիաընկերության օդանավերը ՝
Արտաքին հղումներ
Կատեգորիա:Օդային տրանսպորտի միջազգային ասոցիացիայի անդամներ